ΓΡΑΠΤΗ ΕΡΩΤΗΣΗ E-1036/00

υποβολή: Mara Sornosa Martnez (PSE) προς την Επιτροπή

(4 Απριλίου 2000)

Θέμα: Μείωση της στάθμης των φρεάτων στην Κομητεία Les Marnes (Βαλένσια Ισπανία)

Γείτονες, ιδιοκτήτες και γεωργοί του Δήμου της Δένια στην Κομητεία Les Marnes (Βαλένσια) κατήγγειλαν ότι τα έργα αποξήρανσης που πραγματοποιεί η κατασκευαστική εταιρία Blau Verd S.L. προκειμένου να ρίξει θεμέλια για πολυτελή διαμερίσματα, μείωσαν τη στάθμη των φρεάτων της περιοχής πάνω από ένα μέτρο και είκοσι εκατοστά. Τα έργα, που δενποβλήθηκαν σε μελέτη περιβαλλοντικών επιπτώσεων, εντοπίζονται σε ένα παλαιό κάμπινγκ όπου η συγκεκριμένη εταιρία έχει τοποθετήσει διάφορες μηχανές άντλησης που δουλεύουν 24 ώρες το εικοσιτετράωρο προκειμένου να αντλήσουν το νερό και να μπορέσουν έτσι να κατασκευάσουν τα θεμέλια του έργου.

Το ύδωρ που αντλείται με το σύστημα μηχανών άντλησης χύνεται απευθείας στο δίκτυο αποχέτευσης που καταλήγει στη θάλασσα, πράγμα που σημαίνει ότι χάνονται χιλιάδες λίτρα αυτού του τόσο σπανίζοντος αγαθού σε μια περιοχή που πλήττεται ιδιαίτερα από την ξηρασία. Οι καταγγέλλοντες βεβαιώνουν ότι, με τις διαδικασίες αυτές, έχουν αποξηρανθεί πολλά φρέατα της περιοχής που ποτέ μέχρι τώρα δεν είχαν απολέσει τα ύδατά τους, λόγος για τον οποίο, πέρα από τις επιπτώσεις που τα έργα αυτά θα έχουν για την άρδευση των χαρακτηριστικών πορτοκαλιών της αυτόχθονης γεωργίας, δημιουργείται κίνδυνος ναπάρξει, μεσοπρόθεσμα, οικολογική καταστροφή. Συγκεκριμένα, οι καταγγέλλοντες χαρακτήρισαν την απώλεια αυτού του τόσο χρήσιμου ύδατος ως απόπειρα κατά του περιβάλλοντος.

Έχονταςπόψη το περιεχόμενο της οδηγίας πλαισίου για το ύδωρ, που αυτή τη στιγμή βρίσκεται στα χέρια της επιτροπής συνδιαλλαγής, όσον αφορά τη βούληση να μειωθούν οι επιπτώσεις των ανθρωπίνων δραστηριοτήτων στην οικολογική κατάσταση των διαφόρωνδρολογικών λεκανών, ερωτούμε: Θεωρεί η Επιτροπή ότι το σύστημα αποξήρανσης που χρησιμοποιείται για την κατασκευή αυτών των πολυτελών διαμερισμάτων μπορεί να θεωρηθεί ότι εμπίπτει στο πλαίσιο οικολογικού εγκλήματος σύμφωνα με την κοινοτική νομοθεσία;

Δεν πιστεύει η Επιτροπή ότιπάρχει σαφής παραβίαση της οδηγίας 85/337/ΕΟΚ(1) (αναθ. 97/11/ΕΚ)(2) σχετικά με την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, λόγος για τον οποίο η Ισπανία έχει κινήσει διαδικασία επί παραβάσει ενώπιον του Ευρωπαϊκού Δικαστηρίου για τη μη ορθή και εκπρόθεσμη μεταφορά της (Υπόθεση C-474/99);

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(23 Μαΐου 2000)

Πρέπει να επισημανθεί ότι η οδηγία πλαίσιο για τα ύδατα δεν έχει αρχίσει να ισχύει ακόμη.

Όσον αφορά το ερώτημα εάν τα γεγονότα που αναφέρει το Αξιότιμο Μέλος του Ευρωπαϊκού Κοινοβουλίου θα μπορούσαν να αποτελέσουν οικολογικό παράπτωμα σύμφωνα με την κοινοτική νομοθεσία, πρέπει να διευκρινισθεί ότι η έννοια οικολογικό παράπτωμα δενπάρχει στο κοινοτικό δίκαιο στο σημερινό στάδιο της ανάπτυξής του. Εναπόκειται στην ποινική δικαιοδοσία κάθε κράτους μέλους να εκτιμήσει κατά πόσονπάρχει.

Όσον αφορά την οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), σημειώνεται ότι το άρθρο 2 προβλέπει ότι τα έργα που μπορούν να έχουν σοβαρή επίπτωση στο περιβάλλον, ιδίως λόγω της φύσης τους, των διαστάσεών τους ή της χωροθέτησής τους, πρέπει ναποβάλλονται σε εκτίμηση των επιπτώσεών τους πριν εκδοθεί η σχετική άδεια. Η διάταξη αυτή εφαρμόζεται στα έργα που παρατίθενται στα παραρτήματα Ι και II της οδηγίας.

Εφόσον το συγκεκριμένο έργο καλυφθεί από την οδηγία 85/337/ΕΟΚ, αναγκαστικά θαπαχθεί σε μια από τις κατηγορίες του παραρτήματος II της οδηγίας (το σημείο 10, στοιχείο β) περιλαμβάνει τα έργα πολεοδομίας και το σημείο 11 στοιχείο α) περιλαμβάνει τα έργα παραθεριστικών χωριών και ξενοδοχιακών εγκταστάσεων). Σύμφωνα με το άρθρο 4 παράγραφος 2, τα έργα πουπάγονται στο παράρτημα II πρέπει ναποβάλλονται σε εκτίμηση των περιβαλλοντικών τους επιπτώσεων εφόσον το αρμόδιο κράτος μέλος κρίνει ότι τα χαρακτηριστικά του έργου το απαιτούν.

Σημειώνεται ότι η Επιτροπή έχει κινήσει διαδικασία παράβασης κατά της Ισπανίας για μη ορθή μεταφορά της οδηγίας 85/337/ΕΟΚ στο εσωτερικό δίκαιο της χώρας. Η Επιτροπή αποφάσισε λοιπόν ναποβάλει προσφυγή στο Δικαστήριο των Ευρωπαϊκών Κοινοτήτων(2) για το λόγο αυτό.

Εν πάσει περιπτώσει, η Επιτροπή, ως θεματοφύλακας των συνθηκών, θα λάβει τα μέτρα που είναι αναγκαία για να εξασφαλίσει την τήρηση του κοινοτικού δικαίου εν προκειμένω.

(1) ΕΕ L 175 της 5.7.1985.

(2) Υπόθεση C-474/99.